# У складу са чл.18 ПРАВИЛНИКА О ПОХВАЉИВАЊУ И НАГРАЂИВАЊУ УЧЕНИКА МЕДИЦИНСКЕ ШКОЛЕ И ИЗБОРУ УЧЕНИКА

**ГЕНЕРАЦИЈЕ, Наставничко веће Медицинске школе на седници дана 22.05.2019. године расписује**

**О Г Л А С**

**за**

**ИЗБОР УЧЕНИКА ГЕНЕРАЦИЈЕ**

**школске 2018/19. године**

**Услови**

За Ученика генерације може да буде изабран редован ученик који испуњава следеће услове:

1. да је у току школовања имао одличан успех у свим разредима;
2. да је у току школовања имао примерно владање;
3. да се у току школовања истицао у наставним, ваннаставним активностима и такмичењима;
4. да је у току школовања имао примеран однос према наставницима, стручним сарадницима и другим запосленим у Школи, као и према другим ученицима.

Елементи који се вреднују и бодују су саставни део огласа.

Све пријаве на расписан оглас достављају се искључиво Комисији за избор Ученика генерације и то у периоду од **01. до 12. јуна 2019. године.**

# Уз пријаву, ученици прилажу и сва документа којима доказују да испуњавају услове и критеријуме који су наведени у огласу.

Рад Комисије уређен је Правилником и Пословником о раду.

 **Елементи** који се вреднују приликом избора Ученика генерације:

1. успех у учењу и владању током школовања у средњој школи;
2. успех на такмичењима из наставних предмета;
3. успех на спортским такмичењима;
4. успех на конкурсима, изложбама, смотрама;
5. активности и доприноси у раду школских секција, других ваннаставних и ваншколских активности
6. рад у оквиру одељењске заједнице и Ученичког парламента

Елементи се **бодују** на следећи начин:

# Успех у учењу и владању

Општи успех у учењу током школовања вреднује се тако да се просечне оцене општег успеха заокружене на две децимале саберу за све разреде, добијени збир подели бројем 4, а затим помножи са 10.

Минималан број бодова је 45, а максималан 50.

Ученик који конкурише за Ученика генерације, уколико има више од 12 неоправданих часова, за све време школовања, за сваки неоправдани изостанак преко 12-ог одузеће му се по 0,5 бода.

Ученик који нема ниједан неоправдани изостанак, за све време школовања у средњој школи, добија 5 бодова.

# Успех на такмичењима из наставних предмета

Бодују се такмичења предвиђена Календаром такмичења ученика средњих школа Министарства просвете, науке и технолошког развоја.

Резултати постигнути на такмичењима из наставних предмета вреднују се тако што се сабирају сви резултати остварени током средње школе на свим нивоима такмичења (а не само последњи остварен пласман).

Уколико на последњем нивоу такмичења на којем је учествовао, ученик није остварио пласман на прва три места бодује се учешће на такмичењу.

Бодовање резултата ученика као појединца на такмичењима у конкуренцији ученика свих средњих школа (гимназија и средњих стручних школа):

|  |  |  |
| --- | --- | --- |
| Нивотакмичења | Освојено место | Учешће |
| I | II | III |
| Школско такмичење | 3 бода | 2 бода | 1 бод | 0,5 бода |
| Општинско такмичење | 6 бодова | 5 бодова | 4 бода | 2 бода |
| Градско такмичење | 8 бодова | 7 бодова | 6 бодова | 3 бода |
| Републичко такмичење | 10бодова | 9 бодова | 8 бодова | 5 бодова |
| Међународно такмичење | 12бодова | 11бодова | 9 бодова | 6 бодова |

Бодовање резултата ученика као појединца на такмичењима у конкуренцији ученика у подручју – здравство и социјална заштита:

|  |  |  |
| --- | --- | --- |
| Нивотакмичења | Освојено место | Учешће |
| I | II | III |
| Школско такмичење | 3 бода | 2 бода | 1 бод | 0,5 бода |
| Републичко такмичење | 8 бодова | 7 бодова | 6 бодова | 3 бода |

Уколико је ученик члан школске екипе на такмичењу из става 4. и 5. овог члана припада му 30% бодова од бодова предвиђених за појединачан пласман или учешће.

# Успех на спортским такмичењима

Бодовање резултата на спортским такмичењима врши се истоветно за екипна и појединачна такмичења:

|  |  |  |
| --- | --- | --- |
| Нивотакмичења | Освојено место | Учешће |
| I | II | III |
| Школско такмичење | 3 бода | 2 бода | 1 бод | 0,5 бода |
| Општинско такмичење | 4 бода | 3 бода | 2 бода | 1 бод |
| Градско такмичење | 5 бодова | 4 бода | 3 бода | 2 бода |
| Републичко такмичење | 6 бодова | 5 бодова | 4 бода | 3 бода |
| Међународно такмичење | 8 бодова | 7 бодова | 6 бодова | 5 бодова |

# Успех на конкурсима, смотрама, изложбама

Бодовање резултата ученика као појединца на конкурсима, смотрама, изложбама:

|  |  |  |
| --- | --- | --- |
| Нивотакмичења | Освојено место | Учешће |
| I | II | III |
| Школски ниво | 3 бода | 2 бода | 1 бод | 0,5 бода |
| Општински ниво | 4 бода | 3 бода | 2 бода | 1 бод |
| Градски ниво | 5 бодова | 4 бода | 3 бода | 2 бода |
| Републички ниво | 6 бодова | 5 бодова | 4 бода | 3 бода |
| Међународни ниво | 7 бодова | 6 бодова | 5 бодова | 4 бода |

Уколико је ученик члан школске екипе на такмичењу из става 1. овог члана припада му 30% бодова од бодова предвиђених за појединачан пласман или учешће.

# Активности и доприноси у раду школских секција, других ваннаставних и ваншколских активности

Бодовање се врши за сваку школску годину појединачно.

Бодује се сваки наступ, одржан час, рад у секцији, тиму, комисији, објављени рад,

За учешће у школским приредбама, учешће у припреми и реализацији огледног или угледног часа унутар Школе ученик добија по 1 бод.

За учешће на манифестацијама ван Школе у организацији Општине или Града као појединац или члан групе која представља Школу (сајмови образовања, Фестивал здравља, Дан срца и сл.) ученик добија по 1,5 бод. За рад у школском тиму или комисији коју је формирао директор Школе или Наставничко веће ученик добија по 1,5 бод.

За сваку годину рада у школским секцијама, предвиђеним Годишњим планом рада Школе, на основу вођене евиденције и позитивне оцене руководиоца секције, ученик по секцији добија 2 бода.

За добијено признање „Ђак плус“ у било ком разреду, ученик добија 2 бода.

За сваки рад који је јавно објављен (у ученичком листу, часопису, зборнику, школском сајту и др.) ученик добија по 2 бода.

За учешће у раду Истраживачке станице Петница, Регионалног центра за таленте и других програма за талентоване ученике, ученик за свако учешће добија по 4 бода.

За остварене резултате ученика у спортским, музичким и другим такмичењима (која нису предвиђена Календаром такмичења Министарства просвете), али не као представника Школе, ученик добија 3 бода за било које од прва три места на државном / републичком такмичењу и 4 бода за било које од прва три места на међународном такмичењу.

# Рад у оквиру одељењске заједнице и Ученичког парламента

За сваку годину рада као председник одељењске заједнице ученик добија по 0,5 бода.

За сваку годину рада у преседништву Ученичког парламента ученик добија по 1 бод.

За сваку годину на челу Ученичког парламента ученик добија по 1,5 бод.

# Директор Школе др Снежана Милановић